ฮั่งเส็งปิดทะยาน 192.89 จุด ขณะจับตาข้อมูลจ้างงานสหรัฐ
ฮั่งเส็งปิดทะยาน 192.89 จุด ขณะจับตาข้อมูลจ้างงานสหรัฐ
2 เม.ย. 2558

ดัชนีฮั่งเส็งตลาดหุ้นฮ่องกงปิดตลาดปรับตัวเพิ่มขึ้นในวันนี้ โดยดัชนีฮั่งเส็งเพิ่มขึ้น 192.89 จุด หรือ 0.77% ปิดวันนี้ที่ 25,275.64 จุดขณะที่นักลงทุนกำลังจับตาข้อมูลการจ้างงานนอกภาคเกษตรในเดือนมี.ค.ของสหรัฐ ซึ่งจะมีการเปิดเผยในวันศุกร์นี้
ก่อนหน้านี้ สหรัฐได้เปิดเผยข้อมูลจ้างงานภาคเอกชนที่อ่อนแอ จนส่งผลให้เกิดกระแสคาดการณ์ว่า ธนาคารกลางสหรัฐ (เฟด) อาจยังไม่รีบปรับขึ้นอัตราดอกเบี้ย
ทั้งนี้ นักวิเคราะห์คาดว่า กระทรวงแรงงานสหรัฐจะเปิดเผยตัวเลขการจ้างงานนอกภาคเกษตรเพิ่มขึ้น 248,000 ตำแหน่งในเดือนมี.ค. หลังจากที่เพิ่มขึ้น 295,000 ตำแหน่งในเดือนก.พ.ส่วนอัตราการว่างงานจะทรงตัวที่ระดับ 5.5% ในเดือนมี.ค.